Diari Oficial de la Generalitat Valenciana


Sumari del DOGV 9887, del 08-07-2024 (2024/6263)

RESOLUCIÓ de 17 de juny de 2024, de la Conselleria d'Hisenda, Economia i Administració Pública, per la qual s'acorda l'acceptació de la cessió mitjançant mutació demanial externa a favor de la Generalitat de l'immoble situat al carrer Nieva, número 4 de San Antonio de Benagéber, titularitat de l'Ajuntament d'esta localitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/6263


Data del document
:   17-06-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

RESOLUCIÓ de 17 de juny de 2024, de la Conselleria d'Hisenda, Economia i Administració Pública, per la qual s'acorda l'acceptació de la cessió mitjançant mutació demanial externa a favor de la Generalitat de l'immoble situat al carrer Nieva, número 4 de San Antonio de Benagéber, titularitat de l'Ajuntament d'esta localitat. [2024/6263]  
Amb data 25 d'abril de 2024, té entrada en esta direcció general proposta de la Conselleria de Sanitat d'acceptació de la cessió gratuïta, mitjançant mutació demanial externa, de l'immoble situat al carrer Nieva, número 4 de San Antonio de Benagéber per a destinar-lo a la construcció d'un nou consultori auxiliar en esta localitat.  
Esta proposta s'acompanya de l'Acord plenari de 26 de maig de 2022, de l'Ajuntament de San Antonio de Benagéber, pel qual este ajuntament acorda la cessió gratuïta a favor de la Generalitat de l'immoble situat al carrer Nieva, número 4, bé de domini públic i que té una superfície de 1.390 m2, amb la finalitat de destinar-lo a la prestació del servici públic d'assistència sanitària.   
Així mateix, s'aporta el certificat del director general de Gestió Econòmica, Contractació i Infraestructures, en el qual consta que els compromisos derivats de la cessió estan inclosos dins de la programació prevista per la Conselleria de Sanitat, juntament amb diversa documentació, la qual ha sigut analitzada per esta direcció general.  
L'immoble objecte de cessió és un bé de domini públic, que està inscrit en el Registre de la Propietat de Paterna número 1, finca registral número 4482, en el tom 2570, llibre 109, foli 82, inscripció 1a i amb el codi registral únic 92202958933253, i el titular actual és l'Ajuntament de San Antonio de Benagéber.  
Este immoble queda coordinat amb el Cadastre de conformitat amb els articles 9, 10 i 199 de la Llei hipotecària, i té la referència cadastral 1011557QU0997Z1118GZ.  
 La cessió es realitza en els termes de l'article 182 de la Llei 8/2010, de 23 de juny, de règim local de la Comunitat Valenciana, que regula la cessió de béns a altres administracions públiques.  
Així mateix, la cessió s'efectua segons el que es disposa en l'article 37 i la disposició addicional onzena de la Llei 14/2003, de 10 d'abril, de patrimoni de la Generalitat, que regulen la mutació demanial externa.  
L'article 37 de la llei esmentada establix que: «Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat i transmetre la titularitat d'estos quan resulte necessari per al compliment dels seus fins. L'administració adquirent mantindrà la titularitat del bé mentres continue afectat a l'ús o servici públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servici públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions.»  
  
D'altra banda, l'article 44 de l'esmentada llei establix al punt 1 que «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat» i al punt 2 que «La competència per a l'acceptació correspon al titular de la conselleria competent en matèria de patrimoni a proposta del departament interessat.»  
  
Així mateix, l'article 27.2.c de la Llei 14/2003 disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic. Per consegüent, una vegada formalitzada la cessió mitjançant mutació demanial externa, l'immoble queda automàticament afectat al servici públic i adscrit a la Conselleria de Sanitat.  
  
En conseqüència, en virtut del que es disposa en la normativa indicada i fent ús de les atribucions conferides per la legislació vigent, resolc:  
Primer  
Acceptar la cessió mitjançant mutació demanial externa realitzada per l'Ajuntament de San Antonio de Benagéber a favor de la Generalitat de l'immoble de naturalesa urbana que consistix en un solar en sòl urbà consolidat, amb una superfície de 1.390 m2 de superfície, de titularitat municipal, situat al carrer Nieva, número 4 d'esta localitat.  
  
Segon  
La cessió de l'immoble es realitza amb la condició de destinar-lo a la construcció d'un nou consultori auxiliar, assumint la Conselleria de Sanitat les competències pròpies de la Generalitat Valenciana en la gestió d'este immoble, atenent el que es disposa en l'article 37 i la disposició addicional onzena de la Llei 14/2003, de 10 d'abril, de patrimoni de la Generalitat Valenciana. La Generalitat mantindrà la titularitat del bé mentres continue afectat a l'ús o servici públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servici públic o deixara de destinar-se posteriorment, revertirà a l'administració transmitent, integrant-se en el seu patrimoni, amb la tramitació prèvia del corresponent expedient de reversió.  
  
Tercer  
L'Ajuntament de San Antonio de Benagéber assumix el compromís de procedir, a costa seua, a l'eliminació de qualsevol obstacle que puga impedir o dificultar l'execució del projecte previst.   
  
Quart  
La cessió es realitza en els termes de l'article 182 de la Llei 8/2010, de 23 de juny, de règim local de la Comunitat Valenciana, que regula la cessió de béns a altres administracions públiques, així com segons el que es disposa en l'article 37 de la Llei 14/2003, de 10 d'abril, de patrimoni de la Generalitat i la seua disposició addicional onzena.  
  
Quint  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic i adscrit a la Conselleria de Sanitat, a la qual correspon les competències demanials sobre este, incloses l'administració, defensa i conservació d'este i inscriure's a nom de la Generalitat en el Registre de la Propietat i en el Cadastre.  
  
Sext  
Notificar la present resolució a l'ajuntament cedent, així com a la conselleria proponent i procedir a la publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat Valenciana.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos, a comptar a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
València, 17 de juny de 2024. La consellera d'Hisenda, Economia i Administració Pública, p. d. (article 14.1.k R 12.02.2024; DOGV 9792, 20.02.2024), el director general de Patrimoni: Antonio Joaquín. Woodward Poch.